paragraph_text: Kos ili Cos (grčki: Κως, turski: İstanköy, talijanski: Coo, prije zvan Stanchio ) je grčki otok iz skupine Dodekanez u južnom Egeju. Otok se nalazi blizu turske obale (udaljen je svega 4 km) nasuprot zaljevu Gökova. Kos je relativno velik otok, ima dimenzije 40 x 8 km, raznolik je ima planine (najviši vrh Dikaio 843 m) i doline. Na otoku živi 30 947 stanovnika, raspoređenih u tri otočke općine; Kos - to je i sjedište otoka (sa svojih 17 890 stanovnika), Dikaio i Irakleides.